தங்களது பயணத்தின்போது ஏற்பட்ட அனுபவங்களுக்கு ஒரு புத்தகம் வடிவம் கொடுத்தனர். அதன் தலைப்பு “The General School of True Wisdom”. அதின் பொருள் “உண்மையான ஞானத்தின் பொதுக்கல்விக்கூடம்” என்பதாகும். 1710 ஆம் ஆண்டு இந்தப் புத்தகம் பிரசுரிக்கப்பட்டது. தங்களது நீண்ட பயணத்தை “மரணத்தின் ஆய்வுச்சாலை” எனும் பொருள்பட “Academy of Death” எனவும் “விசுவாச சோதனை” எனும் பொருள்பட “A Test of Faith” எனவும் விவரித்தனர். பயணத்தின்போது கப்பலின் தலைவன், பெண்மணி ஒருத்தியிடம் முறை கேடாக நடந்து கொண்டதைப் பார்த்து அவரைக் கண்டித்து பெண்களை மரியாதையுடன் நடத்துவதின் அவசியத்தை கப்பல் தலைவனுக்கு சீகன்பால்கு கற்றுத்தந்தார். அதன் விளைவாக கப்பலை விட்டு இறந்கி ஊருக்குள் செல்ல அனுமதி இழந்து பல நாட்கள் காய்ந்த ரொட்டியையும் உப்புத் தண்ணீரையும் சாப்பிட நேர்ந்தது. ஆயினும் இறைத்தொண்டரோ “வாராவினை வந்தாலும் சோராதே மனமே வல்ல கிறிஸ்துனக்கு நல்ல தாரகமே” (கீர்த்தனை 203) எனும் மனதுணிவுடன் முன்னேறிச் சென்றனர்.